
Бүген ТР Президенты Рөстәм Миңнеханов Россиянең рәсми делегациясе белән бергә Украина башкаласы Киевка эшлекле сәфәр кыла. Әлеге сәфәр РФ президенты Дмитрий Медведевның Украинага дәүләт визиты кысаларында уза.

РФ башлыгы Киевка Виктор Янукович чакыруы белән килде, дип хәбәр итә

www.kremlin.ru сайты. Ике көнлек визит кысаларында (17-18нче май) Россия-Украина дәүләтара комиссиясенең өченче утырышын үткәрү планлаштырыла.

Моннан кала икътисадый хезмәттәшлеккә кагылышлы берничә килешү төзелер дип көтелә. Алар атом энергетикасы һәм авиатөзелешкә бәйле.

Бүген, 17нче май көнне, Киевта Украина Президенты һәм Россия Президенты Билгесез солдат Каберенә чәчәкләр салачак.

**Мәгълүмат өчен:**
Исегезгә төшерәбез: 2010 елның 11нче маенда ТР Президенты Рөстәм Миңнеханов Киевта Украина Премьер-министры Николай Азаров белән очрашты. Алар автомобильләр төзү, авиатөзелеш, нефть эшкәртү өлкәләренә караган мәсьәләләр турында фикер алышты.
Татарстан Президенты Рөстәм Миңнеханов Россиянең рәсми делегациясе белән бергә Киевта